La reuniunea G20 din martie 2017, FMI și OCDE au prezentat un raport comun privind certitudinea fiscală, ce analizează impactul și sursele de incertitudine fiscală, dar care merge mai departe și prezinta o listă de recomandări pentru creșterea certitudinii fiscale, dintre care as vrea să menționez: clarificarea și simplificarea legislației fiscale, creșterea predictibilității si consistenței la nivelul autorităților fiscale, dar și îmbunătățirea mecanismelor de soluționare a litigiilor astfel încât acestea să fie corecte, accesibile și emise într-un timp util.